9.2.2011 Jurnalul Oficial al Uniunii Europene L 35/1 (Acte fără caracter legislativ) DECIZII DECIZIA BĂNCII CENTRALE EUROPENE din 11 noiembrie 2010 privind conturile anuale ale Băncii Centrale Europene (reformare) (BCE/2010/21) (2011/65/UE) CONSILIUL GUVERNATORILOR BĂNCII CENTRALE EUROPENE, având în vedere Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”), în special articolul 26.2, întrucât: (1) Decizia BCE/2006/17 din 10 noiembrie 2006 privind conturile anuale ale Băncii Centrale Europene (!) a fost modificată substanțial de mai multe ori. Modificări supli- mentare urmează a fi adoptate, în special cu privire la acoperirea riscului ratei dobânzii, această decizie ar trebui reformată din motive de claritate. (2) Orientarea BCE/2006/16 din 10 noiembrie 2006 privind cadrul juridic al procedurilor contabile și al raportării financiare din Sistemul European al Băncilor Centrale (?), la care face trimitere Decizia BCE/2006/17, a fost reformată și abrogată de Orientarea BCE/2010/20 din 11 noiembrie 2010 privind cadrul juridic al procedurilor contabile şi al raportării financiare din Sistemul European al Băncilor Centrale (3), ADOPTĂ PREZENTA DECIZIE: CAPITOLUL I DISPOZIȚII GENERALE Articolul 1 Definiții (1) Termenii definiți la articolul 1 din Orientarea BCE/2010/20 au acelaşi înțeles atunci când sunt utilizați în prezenta decizie. (!) JO L 348, 11.12.2006, p. 38. () JO L 348, 11.12.2006, p. 1. () A se vedea pagina 31 din prezentul Jurnal Oficial. (2) Alţi termeni tehnici folosiți în prezenta decizie au acelaşi înțeles cu termenii din anexa II la Orientarea BCE/2010/20. Articolul 2 Domeniul de aplicare Normele prevăzute în prezenta decizie se aplică conturilor anuale ale Băncii Centrale Europene (BCE), care includ bilanţul, elementele înscrise în registrele BCE în afara bilanțului, contul de profit și pierdere, precum şși anexele la conturile anuale ale BCE. Articolul 3 Principii contabile fundamentale Principiile contabile fundamentale definite la articolul 3 din Orientarea BCE/2010/20 se aplică și în sensul prezentei decizii. Articolul 4 Înregistrarea elementelor de activ şi pasiv Un activ/pasiv financiar sau de alt tip este recunoscut în bilanțul BCE numai în conformitate cu articolul 4 din Orientarea BCE/2010/20. Articolul 5 Metoda de înregistrare economică și metoda de înregistrare la data decontării Normele prevăzute la articolul 5 din Orientarea BCE/2010/20 se aplică la prezenta decizie.